French Kiwi Juice

Vincent Fenton (født 26. mars 1990), kjent under artistnavnet French Kiwi Juice (FKJ), er en fransk multiinstrumentalist, vokalist og musiker fra Tours. Betegnelsen «Kiwi Juice» henspiller på Fentons nyzealandske røtter.

Han er kjent for sine solo-liveopptredener, hvor han gjør live-looper ved hjelp av programvaren Ableton og viser frem sine multi-instrumentalistiske ferdigheter. Hans selvtitulerte debutalbum, French Kiwi Juice, ble utgitt 3. mars 2017. FKJ oppnådde betydelig offentlig oppmerksomhet etter utgivelsen av den improviserte innspillingen «Tadow» i 2017; 261 millioner visninger på YouTube (2020). Han improviserte låten sammen med musikeren Masego, i løpet av en dags innspilling som fant sted like etter at musikerne møtte hverandre.

FKJ har opptrådt på musikkfestivaler, blant andre Coachella, Euphoria, CRSSD, Lollapalooza og Lightning in a Bottle. I februar 2019 holdt han en konsert i regi av Cercle Music fra saltsletten Salar de Uyuni i Bolivia; denne oppnådde 13 millioner visninger på YouTube (2020).

Fenton ble opprinnelig utdannet som lydtekniker for film ved en filmskole.
 
I mars 2019 giftet FKJ seg med musikeren June Marieezy (artistnavn: ((( O )))), som han tidligere hadde samarbeidet med.

Diskografi

EP'er 
 The Twins (2012)
 Time For A Change (2013)
 Take Off (2014)
 Ylang Ylang (2019)

Studioalbum 
French Kiwi Juice (2017)

Singler 
 Lying Together (2012)
 So Much To Me (2013)
 Instant Need (2013)
 Skyline (2017)

Referanser

Eksterne lenker 
 
 

Franske elektronikamusikere
Personer fra Tours